கடந்த சில மாதங்களாக உணவு தானியங்களின் தொடர் விலை உயர்வு ஏழை மற்றும் நடுத்தர மக்களை வெகுவாக பாதிக்கச் செய்துள்ளது. மறுபுறம் உணவு தானியங்களின் விலை உயர்வை பற்றி நாடாளுமன்றம் மற்றும் சட்டமன்றங்களில் கேள்விகள், தொடர் நடவடிக்கைகள் பற்றிய விவாதம் தொடர்ந்து நடைபெறும் போது மத்திய வேளாண் மற்றும் நிதி அமைச்சகங்கள் பல்வேறு வகையான அறிவுப்புகள் செய்து நடைமுறைப் பிரச்சனைகளுக்கு போதிய நடவடிக்கைகள் எடுக்காமல் உண்மை நிலையை மறைக்கும் நடைமுறையைக் காண முடிகிறது. குறிப்பாக வேளாண் விளைப்பொருட்களின் கடுமையான விலை உயர்வை பற்றிய விவாதத்தில் கலந்து கொண்டு பேசிய நிதி அமைச்சர் திரு.பிரணாப் முகர்ஜி அவர்கள் பேசும் போது உணவு தானியங்களின் கொள்முதல் அதிகரிப்பு மற்றும் உணவு தானிய பற்றாக்குறையே விலை உயர்வு பிரச்சனைக்கு காரணம் என்று கருத்து தெரிவித்தார். சிறு மற்றும் குறு விவசாயிகளின் பொருளாதார நலன்களை பாதுகாக்கவும், வேளாண் உற்பத்தி மற்றும் உற்பத்தித் திறனை அதிகரிக்கவும், வேளாண் பொருட்களின் தொடர் விலை உயர்வு (ஞசiஉந சுiஉந டிக குயசஅ inயீரவள) மற்றும் பல உயர்ந்து வரும் நடைமுறை செலவுகளை ஈடு செய்யவும் விவசாய சங்கங்கள் இடதுசாரி இயக்கங்கள், பிராந்திய அரசியல் இயக்கங்கள் வேளாண் விளைப் பொருட்களுக்கு குறைந்தளவு கொள்முதல் விலையை (ஆiniஅரஅ ளரயீயீடிசவ யீசiஉந) அதிகரிக்க விவசாயிகளின் தேவையை கருத்தில் கொண்டு சட்டமன்றம் மற்றும் நாடாளுமன்றத்தில் உயர்த்துவது ஒரு நடைமுறை தேவை மற்றும் வாடிக்கை. கடந்த சில மாதங்களுக்கு முன்னால் கூட கரும்பின் கொள்முதல் குறித்த மத்திய அரசின் அறிவிப்புக்கு எதிர்ப்பு தெரிவித்து பல லட்சம் வடமாநில விவசாயிகள் டெல்லியையும், நாடாளுமன்றத்தையும் முற்றுகையிட்டு பின்னர் மத்திய அரசின் தவறான கரும்புக் கொள்முதல் விலை பற்றிய கொள்கையை, நடைமுறையை மாற்றி அறிவிக்கச் செய்தனர். இத்தகைய நடைமுறை சூழலில் விவசாயிகளின் நலன்கள் மற்றும் தொடர் பொருளாதாரத் தேவைகளை அடிப்படையாகக் கொண்டு நிர்ணயம் செய்யப்படும் குறைந்தபட்ச விற்பனை விலையை காரணம் காட்டி மத்திய அரசு உணவு தானியங்களின் விலை உயர்வை நியாயப்படுத்துவது ஒரு மிகப் பெரிய மோசடியாகும். மறுபுறம் மத்திய அரசின் குறைந்தபட்ச விற்பனை விலை உயர்வை புள்ளி விபரங்களைக் கொண்டு ஆராய்ந்து பார்க்கும்போது மத்திய அரசின் கொள்முதல் விலை உயர்வுக்கும், தற்போதைய உணவு தானியங்களின் தொடர் விலை உயர்வுக்கும் எந்த விதமான சம்பந்தம் இல்லை என்பதை எளிதில் நாம் புரிந்து கொள்ள முடியும்.